Шанхай_Мастэрс_2013_(снукер)
Другі дзень (17 верасня)
У другой сесіі 17 верасня 13-ы сеяны Марка Фу з Ганконга сустракаўся з дэбютантам турніру Цаа Юйпэнам, які за дзень да гэтага перайграў аматара Чжоу Юэлуна з лікам 5:4. З брэйкамі ў 74, 78, 72 і 78 ачкоў Фу, які здабыў свой другі рэйтынгавы тытул на апошнім рэйтынгавым турніры ў Аўстраліі ў ліпені, разграміў праціўніка, лепшым падыходам якога стала серыя ў 17 балаў, з лікам 5:0 і выйшаў у 1/8 фіналу. Леташні фіналіст 24-гадовы Джад Трамп гуляў супраць 25-га сеянага Майкла Холта. Холт, які толькі ў 2011 годзе сумеў дайсці да 1/8 фіналу на Шанхай Мастэрс, дамінаваў у першай партыі, выйграўшы яе з серыямі ў 36 і 38 балаў, пасля чаго Трамп, які займаў трэцяе месца ў сусветным рэйтынгу, зраўняў лік, дзякуючы перамозе ў наступнай партыі, якая праходзіла ў тактычнай барацьбе, на апошнім ружовым шары. Майкл выканаў сэнчуры, 115, у трэцім фрэйме і аднавіў сваю перавагу, пасля чаго перамог у 38-хвіліннай чацвёртай партыі, нягледзячы на 36 штрафных балаў, якія зарабіў Джад. Яшчэ адзін высокі брэйк, 97 ачкоў, павялічыў лідарства 35-гадовага англічаніна да трох фрэймаў, а, выканаўшы серыю ў 60 пунктаў у шостай партыі, ён не дазволіў Джаду Трампу дагнаць сябе і аформіў крупную перамогу над фіналістам Шанхай Мастэрс 2012 — 5:1. У апошнім матчы ўайлдкард раўнда 22-гі сеяны спаборніцтва Эндру Хігінсан сустракаўся з кітайцам Лінем Шуаем. Брытанскі снукерыст выйграў першы фрэйм з пераможный серыяй у 53 бала, пасля чаго Лінь зраўняў лік, дзякуючы брэйку ў 86 ачкоў. Хігінсан адказаў серыяй у 96 пунктаў у трэцяй партыі, але кітайскі гулец перамог у наступным фрэйме, забіўшы апошні сіні шар, і зрабіў лік 2:2. Пасля гэтага Шуай дамінаваў у пятай партыі, пакінуўшы яе за сабой з падыходамі ў 28 і 31 ачко. У шостым фрэйме пасля кароткіх выніковых падыходаў усталяваўся лік 49:23 на карысць азіята пры адным чырвоным шары на стале, але Хігінсан забіў чырвоны і пазней каляровыя шары з жоўтага да ружовага, скараціўшы адставанне да ліку 44:49 пры апошнім чорным шары на стале. Пераможцам у пазіцыйнай дуэлі за чорны стаў Лінь Шуай, які выйграў трэцяе ачко запар і зрабіў лік 4:2. У дзвюх наступных партыях Эндру, які дайшоў да 1/8 фіналу розыгрышу 2010 года, дамінаваў каля стала, дазволіўшы апаненту набраць толькі 19 балаў, і зрабіў лік 4:4 з серыямі ў 53 і 40 балаў. У пачатку вырашальнага фрэйма кітайскі аматар павёў у ліку 24:0, але, дзякуючы некалькім падыходам, фіналіст адкрытага чэмпіянату Уэльса 2007 выйшаў наперад, 34:24, пакінуўшы два чырвоных на стале. Наступныя выніковыя падыходы здзяйсняў Лінь, які забіў жоўты і зялёны шары, зрабіўшы лік 37:34. 35-гадовы Эндру Хігінсан здолеў забіць руды, але сіні і ружовы шары дасталіся ўладальніку ўайлдкард, які перамог у матчы з лікам 5:4 і ўпершыню выйшаў у 1/16 фіналу рэйтынгавага турніру, дзе быў павінен гуляць супраць другога нумара рэйтынгу Марка Сэлбі. 12-ы сеяны Мэцью Стывенс з Уэльса сустракаўся з 57-м нумарам рэйтынгу Пітэрам Лайнсам. Англічанін адкрыў лік у паядынку з серыямі ў 35 і 61 бал у стартавым фрэйме. Стывенс, які тры разы выходзіў у чвэрцьфіналы Шанхай Мастэрс, дамінаваў у дзвюх наступных партыях, выйграўшы іх з брэйкам у 50 ачкоў, у той час як яго праціўнік набраў у іх толькі 10 балаў. Пры ліку 1:52 у трэцім фрэйме дэбютант спаборніцтва Лайнс пачаў атаку, але спыніўся на 27 балах, пасля чаго валіец здолеў давесці партыю да перамогі, зрабіўшы лік 3:1. Ён працягваў дамінаваць у наступным фрэйме, узяўшы яго з лікам 69:1, але пры ліку 45:48 у шостай партыі англійскі снукерыст забіў зялёны, руды, сіні і ружовы шары, скараціўшы адставанне да двух фрэймаў. У сёмай партыі Пітэр зрабіў некалькі выніковых падыходаў, якія дапамаглі яму выйграць трэцяе ачко, а пры ліку 18:34 у восьмым фрэйме забіў некалькі чырвоных шароў, пасля чаго зачысціў стол да чорнага шару, зраўняўшы лік у паядынку — 4:4. Мэцью ішоў наперадзе ў дзявятай партыі з лікам 36:11, але яго сапернік у чарговы раз добра згуляў у канцоўцы фрэйма і, дзякуючы двум падыходам да стала, выйграў чацвёртае ачко запар з лікам 58:36 і выйшаў у другі раўнд Шанхай Мастэрс 2013.